**עבודת הקרקע וצמחים**

1. **ויקרא פרשת בהר פרק כה פסוק ד ופסוק ה**

וּבַשָּׁנָ֣ה הַשְּׁבִיעִ֗ת שַׁבַּ֤ת שַׁבָּתוֹן֙ יִהְיֶ֣ה לָאָ֔רֶץ שַׁבָּ֖ת לַיקֹוָ֑ק שָֽׂדְךָ֙ לֹ֣א תִזְרָ֔ע וְכַרְמְךָ֖ לֹ֥א תִזְמֹֽר: אֵ֣ת סְפִ֤יחַ קְצִֽירְךָ֙ לֹ֣א תִקְצ֔וֹר וְאֶת־עִנְּבֵ֥י נְזִירֶ֖ךָ לֹ֣א תִבְצֹ֑ר שְׁנַ֥ת שַׁבָּת֖וֹן יִהְיֶ֥ה לָאָֽרֶץ:

1. **תלמוד בבלי מסכת מועד קטן דף ב עמוד א**

/משנה/. משקין בית השלחין במועד ובשביעית, בין ממעיין שיצא בתחילה, בין ממעיין שלא יצא בתחילה...

1. **תוספות מסכת מועד קטן דף ב עמוד א**

משקין בית השלחין - שדה שאינה מסתפקת במי גשמים וצריך להשקותה תמיד ואם אין משקין אותה תדיר נפסדת

1. **רש"י מסכת מועד קטן דף ב עמוד א**

ממעיין שיצא בתחילה - דעכשיו מתחיל לנבוע, שעדיין לא החזיקה דרכה.

בין ממעיין שלא יצא בתחילה - אלא מעיין נובע מזמן מרובה.

1. **תלמוד בבלי מסכת מועד קטן דף ב עמוד ב וג עמוד א**

תנן: משקין בית השלחין במועד ובשביעית. בשלמא מועד משום טירחא הוא, ובמקום פסידא שרו רבנן. אלא שביעית, בין למאן דאמר משום זורע, ובין למאן דאמר משום חורש - זריעה וחרישה בשביעית מי שרי? - אמר אביי: בשביעית בזמן הזה, ורבי היא. דתניא, רבי אומר: וזה דבר השמטה שמוט - בשתי שמיטות הכתוב מדבר, אחת שמיטת קרקע ואחת שמיטת כספים. בזמן שאתה משמט קרקע - אתה משמט כספים, ובזמן שאי אתה משמט קרקע - אי אתה משמט כספים. רבא אמר: אפילו תימא רבנן, אבות אסר רחמנא, תולדות לא אסר רחמנא, דכתיב ובשנה השביעית שבת שבתון יהיה לארץ שדך לא תזרע וגו'. מכדי, זמירה בכלל זריעה, ובצירה בכלל קצירה, למאי הלכתא כתבינהו רחמנא? למימרא: דאהני תולדות - מיחייב, אאחרנייתא - לא מיחייב.

**רש"י מסכת מועד קטן דף ב עמוד ב ודף ג עמוד א**

בשלמא מועד - משום הכי שרי, דלא אסיר בשום מלאכה, אלא משום טירחא.

וכל מקום פסידא שרו רבנן - למיטרח בחולו של מועד במקום פסידא, כדפרשינן לעיל.

בין למאן דאמר משום חורש - דפליגי רבה ורב יוסף לעיל במשקה מים לזרעים, דחד אמר משום חורש, וחד אמר משום זורע.

חרישה בשביעית מי שרי - הא נפקא מבחריש ובקציר תשבות דאמרינן: אם אינו ענין לשבת שאינו צריך, שהרי כבר נאמר כל מלאכה - תנהו ענין לשביעית.

בשביעית בזמן הזה - דרבנן.

ורבי היא - דאמר דהוא מדרבנן, ומילתא דפסידא - שרו רבנן.

וזה דבר השמטה שמוט - כתיב בהשמטת כספים, אמאי כתיב תרי זימני שמטה שמוט.

בזמן שאי אתה משמט קרקע כו' - מכלל דאיכא זמן דלא משמט קרקע, ואיזה זה - בזמן הזה.

אפילו תימא רבנן - דפליגי עליה דרבי, ואמרי דשביעית בזמן הזה דאורייתא.

אבות מלאכות - אסר רחמנא בשביעית.

תולדות - כגון משקה זרעים שלא היה במשכן - לא אסר רחמנא.

זמירה בכלל זריעה - שדרכו של זומר לצמוחי פירי כזורע, בצירה בענבים כקצירה בתבואה - וקצירה אב מלאכה היא, בפרק כלל גדול (שבת עג, א) בצירה בכלל קצירה, דשניהן חותכין.

זימור - מחתך ענפים יבשין של גפן

1. **ר"ש מסכת שביעית פרק ב משנה ו**

...דלא תזמור כתיב דאמרי' בריש מועד קטן (דף ב ב) דזמירה בכלל זריעה וכל שכן נטיעה דדמיא טפי לזריעה ועיקר מלאכה טפי מזמירה כדמוכח בפ' כלל גדול (דף עג ב) דזומר חייב משום נוטע ... ומה שר"ת היה אומר דמותר ליטע בתוספת שביעית מידי דהויא אשאר תולדות דאמרינן בריש מועד קטן (ג א) דכתיב את ספיח קצירך לא תקצור ואת ענבי נזירך ואמרינן מכדי זריעה בכלל זמירה ובצירה בכלל קצירה [למאי הלכתא כתבינהו רחמנא] למימרא דאהני תולדות הוא דמחייב אתולדות אחריני לא מיחייב ולא גזרו בתוספת ולא יתכן כלל

1. **חידושי הריטב"א מסכת מועד קטן דף ג עמוד א**

ופרקינן מדרבנן וקרא אסמכתא בעלמא. וא"ת והלא מנכש ומשקה כי הדדי נינהו והכא אסר לנכש אפי' מדרבנן והיכי שרינן במתני' השקאה... והנכון דניכוש טירחא רבה וכהשקאה דקילון דמיא (*שהמשנה אומרת שאסור להשקות ממי קילון ומסבירה הגמרא בדף ד משום שיש טירחא יתירה)*

1. **רמב"ם הלכות שמיטה ויובל פרק א הלכה י**

ומפני מה התירו כל אלה, שאם לא ישקה תעשה הארץ מלחה וימות כל עץ שבה, והואיל ואיסור הדברים האלו וכיוצא בהם מדבריהם לא גזרו על אלו שאין אסור מן התורה אלא אותן שני אבות ושתי תולדות שלהם כמו שביארנו.

**9) שו"ת בית הלוי חלק ג סימן א אות ח**

[ב] וכל זה הוא לאביי דלדידיה מותר במקום פסידא אבל לרבא מוכרח מהך סוגי' דגם פסידא אסור דהרי רבא משני שם אפ"ת רבנן אבות אסרה רחמנא תולדות לא אסרה פי' וכיון דהשקאה הוא מדרבנן לכו"ע ולא אסרו במקום פסידא ולרבא דמחלק בין אבות לתולדות הרי מוכח מהמשנה דאשמעינן האי היתר דבמקום פסידא גבי השקאה דהוא תולדה הא מוכח דאב אסור גם במקום פסידא מדלא נקטה המשנה רבותא יותר דגם אב שרי אם יהיה אופן דמקום פסידא וא"כ לרבא הא מוכרח מהמשנה אחד משני דברים או דאתי' כרבנן דשביעית הוא מן התורה ומשו"ה אסור אבות אבל לרבי דלדידיה שביעית דרבנן מודה לאביי בעיקר הדין דגם אבות מותרים במקום פסידא ואם נאמר כן הא פשיטא דלרבא הלכה כרבנן כיון דהך סתם משנה לא אתי' אלא כרבנן וא"כ בארץ ישראל ממש להלכה אסור אבות גם במקום פסידא, ובמקום שלא כיבשו עולי בבל דשם ודאי דשביעית הוא דרבנן שרי גם אבות במקום פסידא, ולהפוסקים שפסקו כרבי דשביעית דרבנן הרי בע"כ נצרך לפרש דהא דאמר רבא אפ"ת רבנן פירושו דמצי אתי המשנה גם כרבנן אבל גם כרבי מצי אתיא וא"כ מוכרח דגם לרבי אבות אסרו גם במקום פסידא דאע"ג דלרבי עיקר שביעית דרבנן מ"מ לא התירו רק תולדות דגם בזמן הבית היה דרבנן אבל אבות דמקודם היו דאורייתא אף על גב דהשתא הוא דרבנן לא התירו וא"כ חולק רבא על אביי בעיקר דבריו ממה דס"ל דלרבי מותר הכל במקום פסידא, והרי בכל מקום הלכה כרבא נגד אביי. ועכ"פ לרבא מוכרח מהמשנה דזריעה וקצירה בודאי דאסור רק יש להסתפק בטעם הדבר או דהמשנה ס"ל דשביעית הוא דאורייתא או דס"ל דגם בדרבנן אסור אבות ואם נבא להתיר זריעה וקצירה משום פסידא הכי יאחז החבל בשני ראשין לומר דהלכה כרבי ולהתיר במקום פסידא גם אבות והרי זה נסתר מפורש מהמשנה...

**10) תלמוד בבלי מסכת מועד קטן דף ג עמוד א**

וקשקוש בשביעית מי שרי? והא כתיב והשביעית תשמטנה ונטשתה. תשמטנה - מלקשקש, ונטשתה - מלסקל! - אמר רב עוקבא בר חמא: תרי קשקושי הוו; חד - אברויי אילני, וחד - סתומי פילי. אברויי אילן - אסור, סתומי פילי - שרי.

**רש"י מסכת מועד קטן דף ג עמוד א**

עידור - שחופר תחת הגפנים, לרפויי ארעא.

יקשקש - היינו עידור, אלא שעידור בגפנים וקשקוש בזיתים.

סתומי פילי - שמסתם בקעים של אילן.

שרי - דאית ביה משום פסידא.

אברויי אילני אסור - דהוי משום רווחא, והאי דשרי קשקוש - היינו סתומי פילי, והאי דאסיר - היינו אברויי אילני.

**11) רש"י מסכת עבודה זרה דף נ עמוד ב** (going on a similar gemara as in source 10)

אוקומי - שלא יתקלקל מכמות שהוא אבל אינו משביחו.

אברויי - מחזיקו ומשביחו.

**12) רמב"ם הלכות שמיטה ויובל פרק א הלכה ז**

... והמקשקש בזיתים (סה) אם להברות את האילן אסור (סו) ואם לסתום את הפצימים (סז) מותר.

**13) דרך אמונה הלכות שמיטה ויובל פרק א הלכה ז**

(סה) אם להברות את האילן אסור. (קל) מדרבנן שאינו אלא תולדת חרישה ותולדות אין אסור אלא מדרבנן כנ"ל:

(סו) ואם לסתום את הפצימין. (קלא) שסותם בקעים של אילן (קלב) או שהשרשים מגולין וצריך לכסותן שלא יבש האילן (קלג) ואין מותר אלא עידור וקשקוש סביבות הגפן במרא וקרדום בשביל שלא ימות העץ אבל לחרוש בין הגפנים ביתד המחרישה אסור:

(סז) מותר. (קלד) שלא אסרה תורה אלא עבודת קרקע והאי לאו מלאכת קרקע הוא דאוקמי אילנא בעלמא הוא ואין משביחו לאילן אלא מעמידו בכמות שהוא (קלה) ואם הוא אוקמי אילנא וגם אברויי אסור מיהו יש דברים שהתירו במלאכות דרבנן משום הפסד מרובה כמו שיתבאר בסמוך ה"ח ט' י'.

**14) דרך אמונה הלכות שמיטה ויובל פרק א הלכה י** (See source 8)

(פה) שאם לא ישקה תעשה הארץ מלחה וימות כל עץ שבה. (קעג) אין הכונה דיתייבש העץ ולא יעשה פרי לעולם וכן הארץ תתקלקל לעולם אלא ימות בשנה זו ולא יבשיל פירותיו ומש"כ תעשה הארץ מלחה הוא טעם על משקין בית השלחין ומש"כ וימות כל עץ שבה הוא טעם על משקין שדה אילן אבל אין כאן הפסד הארץ לשנה הבאה רק הפסד הפירות בשנה השביעית ומשום זה התירו:

(פו) מדבריהם לא גזרו כו'. (קעד) ולא התירו רק בדברים הכוללים את הרבים וא"א לעמוד בזה התירו אבל משום הפסד פרטי לא התירו ולא דמי לחוה"מ ואף על גב דמשום ארנונא התירו כדבסמוך הי"א התם אניסי טפי ע"י המלכות וקרוב הדבר לפקו"נ (קעה) וגם בדברים המצויים לרבים לא הכל התירו שהרי אסרו לעשן שימות התולעת ולא יסוך לזהם מפני עוף כנ"ל ה"ה:

**15) דרך אמונה ביאור ההלכה הלכות שמיטה ויובל פרק א הלכה י**

\* ומפני מה התירו כל אלה כו'. הנה דעת מרן ז"ל דגם מפני הפסד הפירות התירו כמש"כ בד"א, ובתשו' מהרי"ל דיסקין ז"ל סי' כ"ז סק"ד דן אם אינו הפסד לגמרי אלא שגורם שיתקלקל קצת האילן (או הפירות לפ"ד מרן) אבל לא יתקלקל לגמרי וכ' דמלשון רש"י בע"ז דף נ' ב' שכ' שלא יתקלקל האילן מכמות שהוא משמע דגם על קלקול קצת מתירין אבל ממה שפי' שם (בד"ה אבל) דאוקמי אילנא בעלמא הוא שלא ימות משמע שהיכא שגורם רק להתקלקל ולא להמית אסור וצ"ע עכ"ד והנה ר"ח שם כתב גם גבי זיהמומי שלא ימות ורש"י בסוכה מ"ד ב' כ' ג"כ שלא ימות ונראה דכונת רש"י כאן רק לפרש התיבה אוקמי אבל בודאי הכונה שלא ימות כי רש"י עצמו לעיל בד"ה אבל מזהמין כתב מדביקין שם זבל וקושרין שלא ימות א"כ הזיהום גורם שלא ימות וע"כ דגם כאן כונתו שלא יתקלקל וימות רק דתיבת אוקמי משמע דמעמידו כמות שהוא עתה לכן פירש"י כן אבל הכונה שלא ימות ואם לא ימות נקרא שעומד כמות שהוא עתה אף על פי שמתקלקל קצת ובס' תורת הארץ ח"ב פ"ב סקי"ט הביא מדברי תשו' מבי"ט סי' ס"ד שכ' דמותר להשקות משקים עשבים וירקות בשביעית אף על גב דהוא פסידא מועטת משום דדומיא דחוה"מ קתני דכל פסידא מותרת ובאמת אין מדברי המבי"ט ראי' דגם הוא מיירי דהפרחים ימותו רק דכל הפרחים הוא הפסד מועט וע"ז הביא ראי' מחוה"מ דגם כל פסידא מתירין אבל אם לא יופסד לגמרי מודה דא"א לדמות לחוה"מ כמו שהוכיח מרן בסי' י"ח סק"ד דלא בכל פסידא התירו כמו בחוה"מ וכמש"כ בהלכה הקודמת בבה"ל ובפרט שמדברי רבנו כאן שכ' שאם לא ישקה תעשה הארץ מלחה וימות כל עץ שבה מבואר דדוקא אם ימות התירו וכמש"כ ג"כ בתורת הארץ שם ובמאירי ע"ז נ' ב' מצאתי שכ' אף בדברים שאין נעשין להשביח האילן אלא לרפאו מאי זו מכה או להעמידו על מתכונתו אסור כו' אבל אם נגזם מערב שביעית סכין אותו כדי לחזקו מרוב רכותו מצד מקום החתך אף על פי שלא ימות בכך וצ"ע לברר שיטתו מה מותר ומה אסור ועי' במאירי סוכה מ"ד ב' וצ"ע, ולענ"ד קשה להקל בזה ובפרט בשביל האתרוגים שיהיו כשרים לברכה דלא מצינו שום היתר בזה וכ"ד מו"ח שליט"א שאין להתיר בשביל האתרוגים שיהו ראוין למצוה (שו"ר נדפס בזה תשו' מו"ח שליט"א בס' משפטי ארץ עמוד רע"ח ע"ש ועי' בצה"ל שהעתקנו מס' תה"ש הוראת מו"ח שליט"א בזה):

**16) שו"ת בית הלוי חלק ג סימן א אות ח**

א] והנה אחד מן המתירין כתב כיון דעיקר שביעית בזה"ז הוא מדרבנן יש להתיר כיון שזהו יסוד ועיקר פרנסתם וכמו דמצינו בריש מו"ק דמשקין בית השלחין בשביעית ופריך בגמרא חרישה בשביעית מי שרי ומשני אביי בשביעית בזה"ז דרבנן ורבי היא פי' ובמקום פסידא לא גזרו רבנן, והנה דברים אלו לקוחים מתשובות מהר"י מטראני ח"ב סימן נ"ב. אמנם דברי מהרי"ט שם באו בקוצר כי כתבם תשובת על שאלות רב אחד ולא נדפס שם דברי הרב השואל שנדע מהם על איזו ענין ואופן היה השאלה ותשובתו של מהרי"ט ואיזו אונס ודחק היה שם וזה הכותב לקח הדברים כמשמען להתיר כל איסורי שביעית חרישה וזריעה ועל ידי הישראל בעצמו וגם בשדה של ישראל ועיקר היסוד משום דיושבי הקאלאניות אין להם כעת פרנסה אחרת וע"כ ראיתי לבאר חילוקי הדברים שיש בזה. הנה בודאי כי גם מלפנים היו עניים בישראל אשר כל פרנסתם היו מהשדות ולא חדל אביון מקרב העם ואפ"ה מבואר בכל מס' שביעית לאסור כל המלאכות וגם מה שאינו מלאכה גמורה מן התורה רק גדר וגזירה למלאכה גמורה אסרו ולא נתנו חילוק בין עני לעשיר, ולא התירו להשקות רק בית השלחין משום שאם לא ישקוה תתקלקל כל השדה וז"ל הרמב"ם משקין בית השלחין כו' ומפני מה התירו כל אלה שאם לא ישקה תעשה הארץ מלחה וימות כל עץ שבה והואיל ואיסור הדברים האלה מדבריהם לא גזרו על אלו, אבל מה שיהיה לבעל השדה מניעת ריוח וחוסר פרנסה לא התירו, דהרי זהו עיקר החילוק שבין בית השלחין דהוא פסידא התירו ובית הבעל דליכא פסידא רק מניעת ריוח אסור להשקות וכמבואר כל זה להדי' בגמרא ריש מו"ק. ועוד דלא נמצא בשום מקום שיאמרו דמותר משום הפסד מרובה רק היכא דההפסד בא מצד סיבה אחרת וכמו בית השלחין דהשדה תתקלקל וקלקולה של השדה לא נצטווינו עלי' ואינו מעצם המצוה אבל מה שיהיה מניעת הריוח עי"ז שימנע מזרוע שדיהו הרי זהו עצם המצוה שנצטווה שלא לזרוע וכל המונע מזרוע הוא מניעת הריוח האיך נתיר לו כיון דזהו בעצם האיסור, וכי מי שאין לו עסק אחר רק שיהיה סרסר בהלואה בריבית נתיר לו לכל הפחות אבק ריבית משום דאינו אסור רק מדרבנן, וקרוב הדבר למה דאיתא בב"מ דף ע"ה על מלוה בריבית שאומרים אלו היה יודע משה רבינו שיש ריוח בדבר לא היה כותבו: